14 से 15 नवंबर 2008, अंतरिक्ष प्रौद्योगिकियो, अनुकूलन और रखरखाव (एयरोटेक -2008) में हाल के उन्नयनों (विकास) पर दो दिनों की राष्ट्रीय संगोष्ठी आयोजित की गई। पूर्व राष्ट्रपति डॉ. ए पी जे अब्दुल कलाम इस अवसर पर मुख्य अतिथि थे। इस संगोष्ठी को भारत की वैमानिकी सोसाइटी के चंडीगढ़ प्रभाग (चैप्टर) द्वारा आयोजित किया गया था। डॉ. सतीश कुमार, निदेशक टीबीआरएल भारत की वैमानिकी सोसाइटी के चंडीगढ़ प्रभाग (चैप्टर) के अध्यक्ष हैं। शैक्षणिक संस्थानों और उद्योग के लगभग 300 वैज्ञानिकों, इंजीनियरों, सेवा अधिकारियों और प्रतिनिधियों ने इसमें भाग लिया। डॉ. कलाम ने अपने उद्घाटन भाषण में अंतरिक्ष से संबंधित प्रौद्योगिकियों के हाल के विकास और इस क्षेत्र में भारतीय सार्वजनिक और निजी उद्योगों के योगदान पर प्रकाश डाला। अंतरिक्ष प्रौद्योगिकी में होती तेजी से वृद्धि ने विशाल व्यावसायिक अवसरों के नए क्षेत्रों को खोला दिया है। इस संगोष्ठी ने अंतरिक्ष शोध में शामिल लोगों के लिए नवीनतम प्रौद्योगिकियों पर अपने ज्ञान साझा करने और देश में हवाई उद्योग के भविष्य में विस्तार पर ध्यान में रखते हुए रणनीतियों की योजना बनाने लिए एक खुला मंच प्रदान किया है।